A vizsgálat 2 részből áll. Először elvégzünk pár műszeres vizsgálatot, amelyben kiderülnek a korrigálásra szükséges fénytörési hibák illetve az, ha további szemorvosi vizsgálatra van szükséged. A második részben, próbakeretbe helyezzük a lencséket és lépésről-lépésre, megközelítjük a legpontosabb korrekciót, amivel jól látsz. Ez az esetek többségében nem pontosan az, amit a műszerekkel kimérünk, hiszen mindig vannak egyéni adottságok, amiket figyelembe veszünk. Itt van lehetőség a nagyon egyedi felhasználási körülmények figyelembe vételére, például: extra látóélességet igénylő hobby – tűgobelin és társai… extra látótávolság – hajóskapitány morze jeleket néz egy másfél méterre a földön lévő képernyőn, vagy biliárd versenyhez szükséges multi, ahol az asztal területén kell a legnagyobb látóteret és legélesebb képet alkotni… A vizsgálat minden esetben fájdalommentes és körülbelül negyed órát vesz igénybe, vásárlóink részére DÍJMENTES szolgáltatás.